CELEX: 32014D0424
Language: sl
Date: 2014-07-01 00:00:00
Title: 2014/424/EU: Izvedbeni sklep Komisije z dne 1. julija 2014 o odobritvi dajanja na trg beljakovine oljne ogrščice kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2014) 4256)

3.7.2014   
            
            
               SL
            
            
               Uradni list Evropske unije
            
            
               L 196/27
            
         IZVEDBENI SKLEP KOMISIJE
   z dne 1. julija 2014
   o odobritvi dajanja na trg beljakovine oljne ogrščice kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2014) 4256)
      
   
   (Besedilo v nemškem jeziku je edino verodostojno)
   
      (2014/424/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Helm AG je 25. junija 2012 vložilo zahtevek pri pristojnih organih Irske za dajanje beljakovine oljne ogrščice na trg kot nove živilske sestavine. Beljakovina oljne ogrščice naj bi se uporabljala kot vir rastlinskih beljakovin v živilih, razen v začetnih in nadaljevalnih formulah za dojenčke in majhne otroke. Komisija je bila 18. februarja 2014 obveščena, da je družba Siebte PMI Verwaltungs GmbH pridobila pravice do zahtevka v postopku.
            
         
               (2)
            
            
               Pristojni organ Irske za presojo živil je 17. septembra 2012 izdal poročilo o začetni presoji. V tem poročilu ugotavlja, da beljakovina oljne ogrščice izpolnjuje merila za novo živilo, določena v členu 3(1) Uredbe (ES) št. 258/97.
            
         
               (3)
            
            
               Komisija je 4. oktobra 2012 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 14. februarja 2013 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno presojo beljakovine oljne ogrščice kot živilske sestavine v skladu z Uredbo (ES) št. 258/97.
            
         
               (6)
            
            
               EFSA je 10. oktobra 2013 v svojem mnenju „Scientific Opinion on the safety of rapeseed protein isolate“ (Znanstveno mnenje o varnosti izolata beljakovine oljne ogrščice kot nove živilske sestavine) (2) ugotovila, da je beljakovina oljne ogrščice varna kot beljakovinski dodatek živilom. Vendar je prav tako ugotovila, da ni mogoče izključiti tveganja preobčutljivosti na oljno ogrščico in da obstaja verjetnost, da oljna ogrščica sproži alergijske reakcije pri ljudeh, ki so alergični na gorčico.
            
         
               (7)
            
            
               Znanstveno mnenje torej vsebuje dovolj dokazov, da je beljakovina oljne ogrščice kot nova živilska sestavina v skladu z merili, določenimi v členu 3(1) Uredbe (ES) št. 258/97, pod pogojem, da je oznaka na živilih, ki vsebujejo beljakovino oljne ogrščice kot živilsko sestavino, takšna, da se lahko osebe, ki so alergične na gorčico, izognejo uživanju teh živil.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Beljakovina oljne ogrščice, opredeljena v Prilogi, se lahko daje na trg Unije kot nova živilska sestavina.
   Člen 2
   Oznaka za beljakovino oljne ogrščice, odobreno s tem sklepom, na živilih, ki jo vsebujejo, je „beljakovina oljne ogrščice“.
   Člen 3
   Na oznaki katerega koli živila, ki vsebuje beljakovino oljne ogrščice, mora biti dobro vidna in čitljiva izjava, da lahko proizvod, ki vsebuje „beljakovino oljne ogrščice“ kot živilsko sestavino, povzroči alergijsko reakcijo pri potrošnikih, ki so alergični na gorčico in proizvode iz nje. Ta izjava je, kadar je to ustrezno, navedena v neposredni bližini seznama sestavin.
   Člen 4
   Ta sklep je naslovljen na družbo Siebte PMI Verwaltungs GmbH, Neuer Jungfernstieg 5, 20354 Hamburg, Nemčija.
   
      V Bruslju, 1. julija 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal (2013); 11(10):3420.
   
      PRILOGA
      SPECIFIKACIJA BELJAKOVINE OLJNE OGRŠČICE
      
         
            Opredelitev
         : Izolat beljakovine oljne ogrščice je z beljakovinami bogat vodni ekstrakt pogače, dobljene pri stiskanju oljne ogrščice, ki izvira iz gensko nespremenjenih organizmov Brassica napus L. in Brassica rapa L.
      
         
            Opis
         : Bel do umazano bel prah, posušen z razprševanjem.
      
         
            Čistost
         : 
      
                  Skupaj fitati
               
               
                  ne več kot 1,5 %
               
            
                  Svinec
               
               
                  ne več kot 0,5 mg/kg
               
            
         
            Mikrobiološka merila
         : 
      
                  Število kvasovk in plesni
               
               
                  ne več kot 100 CFU/g
               
            
                  Število aerobnih bakterij
               
               
                  ne več kot 10 000 CFU/g
               
            
                  Skupno število koliformnih bakterij
               
               
                  ne več kot 10 CFU/g
               
            
                  
                     Escherichia coli
                  
               
               
                  Ni najdeno v 10 g
               
            
                  
                     Salmonella spp.
               
               
                  Ni najdeno v 25 g